**CONVENIO DE COLABORACIÓN ENTRE O EXCMO. CONCELLO DE VILAGARCÍA DE AROUSA E A ASOCIACIÓN ROMPETIMÓNS DE CARRIL PARA A REALIZACIÓN DE RUTAS MARÍTIMAS AMBIENTAIS CON EMBARCACIÓN TRADICIONAL DURANTE O ANO 2023**

**INTERVEÑEN**

Dunha parte, D. Alberto Varela Paz, Alcalde-Presidente do Concello de Vilagarcía de Arousa, con domicilio en Praza Ravella nº1

Doutra parte D. Miguel Jesús Gago Otero, con documento de identidade nº 35464727-S, en nome e representación da Asociación cultural, deportiva e prestadora de servicios xuvenís Rompetimóns de Carril, con CIF G 36447860, en calidade de Presidente da mencionada Asociación sita na Rúa Extramuros 10-2º esda., Carril

Ambas partes recoñécense mutuamente a capacidade legal necesaria para outorgar o presente convenio e para estes efectos,

**EXPOÑEN**

Que o Concello de Vilagarcía ten capacidade xurídica e competencias por razón da materia á que afecta o convenio para asinalo.

A redacción dada á Lei 7/1985, do 2 de abril, reguladora das bases de réxime local, pola Lei 27/2013, do 27 de decembro de racionalización e sostenibilidade da Administración Local, inclúe no artigo 25.2 b) e l), entre as competencias propias que o Municipio exercerá “o medo ambiente urbano e a ocupación do tempo libre”.

O Concello de Vilagarcía está habilitado para a celebración do presente convenio polo disposto no artigo 47.2 c) da Lei 40/2015, do 1 de outubro, de réxime xurídico do sector público por tratarse dun convenio asinado entre unha Administración Pública e un suxeito de dereito privado.

A necesidade e oportunidade de sinatura do presente convenio xustifícase polo seu contido, isto é, pola súa contribución a posta en valor dos espazos naturais protexidos do Concello de Vilagarcía, a ocupación do tempo de lecer, a promoción da actividade turística local, a través do achegamento á cidadanía en xeral do patrimonio natural de Vilagarcía integrante do Parque Nacional das Illas Atlánticas, tratándose, polo tanto, dun fin común de interese xeral.

Así mesmo, a sinatura do presente convenio nos seus propios termos contribúe á mellora da eficiencia da xestión pública, así como a facilitar a utilización conxunta de medios e servizos públicos mediante a realización de actividades de utilidade pública, nos termos do artigo 48 da Lei 40/2015 de réxime xurídico do sector público.

A Asociación Rompetimóns de Carril é unha entidade asociativa sen ánimo de lucro entre cuxas actividades figura a realización de rutas marítimas nas inmediacións da Illa de Cortegada mediante o uso dunha embarcación tradicional oportunamente restaurada, sendo a única entidade da contorna que dispón dun medio destas características para o desenvolvemento desta actividade, o cal xustifica a realización do presente convenio entre as dúas partes comparecentes.

A finalidade do presente convenio é darlle a oportunidade á cidadanía de coñecer o patrimonio natural, achegándolles aos recursos ambientais, co fin de potenciar a sensibilidade ambiental da poboación a través do coñecemento do territorio mediante as visitas guiadas ao contorno do arquipélago de Cortegada durante a época estival. Se ben é certo que a finalidade básica desta actividade é a concienciación ambiental, non se pode descoñecer o seu carácter transversal, abranguendo tanto o goce do tempo de lecer como a actividade turística local.

A tal fin, de conformidade co exposto, as partes acordan asinar o presente convenio, o cal se rexerá polas seguintes

 **CLÁUSULAS**

**PRIMEIRA. Obxecto do convenio**

O presente convenio ten por obxecto perseguir o fin común da posta en valor do patrimonio natural así como o achegamento á cidadanía dos recursos ambientais co fin de potenciar a sensibilidade ambiental, a cuxo efecto cada unha das partes asumirá as actuacións seguintes para o seu cumprimento efectivo.

**SEGUNDA. Actuacións a realizar por parte da A asociación Rompetimóns.**

A asociación Rompetimóns comprométese a realizar gratuitamente **18 travesías marítimas de dúas horas de duración** no galeón Illa de Cortegada polo contorno do arquipélago de Cortegada en período estival. En cada travesía poderán ir nove persoas.

Poderanse reservar dúas travesías a colectivos especiais e/ou con capacidades diversas.

A concreción das datas nas que se desenvolvan as travesías serán fixadas de mutuo acordo polo Concello e a asociación no período comprendido entre xullo e outubro.

Tamén se compromete a incluír nunha das velas (foque de proa) do Galeón Illa de Cortegada o logotipo do Concello de Vilagarcía, de acordo coa imaxe corporativa oficial.

**TERCEIRA.** **Compromisos asumidos polo Concello de Vilagarcía de Arousa.**

O Concello de Vilagarcía de Arousa asume a responsabilidade de seleccionar aos participantes que poderán participar nas travesías. A selección dos participantes basearase nos criterios de igualdade e publicidade.

Asemade, o Concello de Vilagarcía colaborará economicamente ao afrontamento dos gastos da actividade que vai realizar a asociación Rompetimóns coa achega da **cantidade de 6 000 euros** en concepto de compensación de parte dos custos de realización das 18 travesías mencionadas na estipulación segunda do presente convenio.

**CUARTA. Mecanismos de seguimento, vixiancia e control da execución do convenio e dos compromisos adquiridos.**

A asunción por parte do Concello da convocatoria, bases de desenvolvemento da actividade así como do proceso de selección dos participantes implica o seguimento permanente da realización das actuacións. Considéranse suficientes estas intervencións para os efectos de comprobación das actuacións realizadas.

**SÉPTIMA. Consecuencias do incumprimento dos compromisos adquiridos por calquera das partes.**

O incumprimento das obrigas que incumben a calquera das partes no presente convenio dará lugar á resolución deste, sen prexuízo das indemnizacións que procedan polos danos e prexuízos derivados de dito incumprimento.

**OITAVA . Período de vixencia.**

A vixencia do presente acordo estenderase ata o 31 de decembro de 2 023

Vilagarcía, na data da sinatura dixitalizada